CELEX: 32006R0242
Language: hu
Date: 2006-02-10 00:00:00
Title: A Bizottság 242/2006/EK rendelete ( 2006. február 10. ) egyes árucikkeknek a Kombinált Nómenklatúra szerinti besorolásáról

11.2.2006   
            
            
               HU
            
            
               Az Európai Unió Hivatalos Lapja
            
            
               L 40/7
            
         
      A BIZOTTSÁG 242/2006/EK RENDELETE
   
   (2006. február 10.)
   egyes árucikkeknek a Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében felsorolt árucikkek besorolására vonatkozóan intézkedéseket kell elfogadni.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezésének általános szabályait. Ezeket a szabályokat kell alkalmazni minden egyéb nómenklatúrához is, amely részben vagy egészben azon alapul, vagy amely bármely további bontással egészíti ki azt, és amelyet valamely különleges közösségi rendelkezések hoznak létre az áruk kereskedelmével kapcsolatos tarifális és egyéb intézkedések alkalmazását illetően.
            
         
               (3)
            
            
               Az említett általános szabályoknak megfelelően az e rendelet mellékletében található táblázat 1. oszlopában megnevezett árucikkeket, a 3. oszlopban meghatározott indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Indokolt elrendelni, hogy a tagállamok vámhatóságai által a Kombinált Nómenklatúrában szereplő árucikkek besorolása tekintetében kiadott, de az e rendelettel összhangban nem lévő kötelező érvényű tarifális felvilágosításra a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése szerint – három hónapig továbbra is hivatkozhat.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában megnevezett árucikkeket a Kombinált Nómenklatúrán belül a táblázat 2. oszlopában jelzett KN-kódok alá kell besorolni.
   2. cikk
   A tagállamok vámhatóságai által kiadott, de az e rendelettel összhangban nem lévő, kötelező érvényű tarifális felvilágosításra – a 2913/92/EGK rendelet 12. cikkének (6) bekezdése szerint – három hónapig továbbra is lehet hivatkozni.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. február 10-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 2175/2005/EK rendelettel (HL L 347., 2005.12.30., 9. o.) módosított rendelet.
   
      (2)  HL L 302., 1992.10.19., 1. o. A legutóbb 648/2005/EK európai parlamenti és tanácsi rendelettel (HL L 117., 2005.5.4., 13. o.) módosított rendelet.
   
      MELLÉKLET
      
                  Áruleírás
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Kakaópor- és cukortartalmú élelmiszer-készítmény:
                  
                              Cukor:
                           
                           
                              99,5–99,7 tömegszázalék
                           
                        
                              Kakaópor teljesen zsírtalan anyagra számítva:
                           
                           
                              0,2–0,4 tömegszázalék
                           
                        A termék barnás kristály formájú. Cukorként kerül felhasználásra és értékesítésre.
               
               
                  1806 10 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a 18. árucsoporthoz tartozó Megjegyzések 2. pontja, valamint a 1806, 1806 10 és 1806 10 90 KN-kódok szövege határozza meg.
                  A vegyi vizsgálatokkal azonosítható kakaópor-tartalom miatt a terméket nem lehet a 17. árucsoportba besorolni.
                  A termék kakaótartalmú élelmiszer-készítmény (18. árucsoporthoz tartozó Megjegyzések 2. pontja).